b'\n_START_ARTICLE_\nJohn Kenneth Galbraith\n_START_SECTION_\n\xc5\xbdivjenjepis\n_START_PARAGRAPH_\nJohn K. Galbraith se je rodil leta 1908 v kanadskem Ontariu kot sin kme\xc4\x8dkih star\xc5\xa1ev, \xc5\xa1kotskih priseljencev. Diplomiral je v Torontu, potem je nadaljeval \xc5\xa1tudij v ZDA, kjer je obiskoval ve\xc4\x8d pomembnih univerz - Harvard, Cambridge, Princeton in veliko pisal. Leta 1941 se je pridru\xc5\xbeil Uradu za cene, kjer je dosegel da so v dveh letih spravili pod nadzor skoraj vse cene nafte. O politi\xc4\x8dni eliti je izjavil da\xc2\xa0\xc2\xbbobra\xc4\x8da vedno iste puhle misli\xc2\xab, ki jih je imenoval\xc2\xa0\xc2\xbbkonvencionalna modrost\xc2\xab, ZDA pa je primerjal z delni\xc5\xa1ko dru\xc5\xbebo. Leta 1958 je izdal knjigo z naslovom Dru\xc5\xbeba, ki \xc5\xbeivi v izobilju v kateri trdi, da so ZDA dosegle materialno blaginjo, zapostavile pa socialo. To je bila ve\xc4\x8d let najbolj brana strokovna knjiga._NEWLINE_Leta 1937. se je J.K.Galbraith poro\xc4\x8dil z Meriam Atwater in v njunem zakonu so se rodili \xc5\xa1tirje sinovi, starej\xc5\xa1i J. Alan Galbraith je partner prominentne pravne pisarne Williams & Connolly, Douglas Galbraith je umrl \xc5\xbee v otro\xc5\xa1tvu za levkemijo, Peter W. Galbraith je diplomat ZDA in ambasador na Hrva\xc5\xa1kem ter je zelo publiciran komentator zunanje politijke v ZDA, deloma pa tudi na Balkanu in srednjem vzhodu. James K. Galbraith, najmlaj\xc5\xa1i sin, je znan progresivni ekonomist. Poleg sinov ima J.K. Galbraith tudi deset vnukov._NEWLINE_Bil je dopisni \xc4\x8dlan Hrva\xc5\xa1ke akademije znanosti in umetnosti.'